Այսպիսով, ստեղծվել է մի իրավիճակ, երբ Եվրամիության երկրները, մասնավորապես՝ Ֆրանսիան և Գերմանիան, ինչպես նաև Ռուսաստանն ու Չինաստանն Իրանի միջուկային ծրագրի հարցում ունեն նույն դիրքորոշումը, որին հակադրվում են ԱՄՆ-ը և Իսրայելը: Ստացվում է, որ ԱՄՆ-ն այլևս չի ստանում Եվրոպական Միության իր դաշնակիցների աջակցությունը, և միայնակ է մնացել տարածաշրջանում, ուստի ԱՄՆ-ի նման դիրքորոշումը լրացուցիչ լարվածություն է առաջացնում Մերձավոր Արևելքում, և հնարավոր է՝ այստեղ ԱՄՆ-ի ազդեցությունը գնալով նվազի: